Liantunnelen

Liantunnelen er en 1 774 meter lang veitunnel på fylkesvei 7756 på Grytøya i Troms. Tunnelen går mellom Dale og Alvestad på Harstads del av øya. Byggingen av tunnelen startet i oktober 2008, gjennomslaget kom 17. september 2009, og tunnelen ble åpnet 5. november 2010.Statsråd Navarsete åpner Liantunnelen på fv. 15, Dale-Alvestad: http://www.regjeringen.no/nb/dep/krd/pressesenter/pressemeldinger/2010/statsrad-navarsete-apner-liantunnelen-pa.html?id=622803

Tunnelen har ett kjørefelt (to i tunnelåpningene) og møteplasser. I tillegg til tunnelen blir det bygd 600 meter vei i dagen, tørrmurer samt en 200 meter lang rasvoll på Alvestad.

Liantunnelen ble bygd til erstatning for en svært rasfarlig veistrekning mellom Alvestad og Dale. Alvestad og Grøtavær fikk veiforbindelse til Bjørnrå lengre øst på Grytøya gjennom Toppentunnelen i 1996. Etter veiåpningen ble ferga Alvestad – Stornes nedlagt, og trafikken går via den kortere fergestrekningen Bjørnrå – Stornes. Men ras og stor rasfare mellom Alvestad og Dale førte til hyppige stengninger av veien, i snitt 23 døgn pr. år i perioden 1996-2005.Yttergryta.no: Fv 15 Dale – Alvestad, vedtak om vegstenging 1996-2005  Når veien var stengt, gikk ferga mellom Stornes og Bjørnrå ekstraturer til Alvestad.

 Se også 
Toppentunnelen
Veitunneler i Norge

Referanser

Kilder
Harstad Tidende: Snart åpnes fjellet, Siste kull på skolen (flere artikler i papirutgaven 11. september 2009)

Eksterne lenker
Våre veger: Tunnel skal sikre Grytøya mot ras (5. juni 2008)
Harstad Tidende: – Oppstart på Grytøya om fire-fem uker (25. september 2008)

Kategori:Tunneler åpnet i 2010
Kategori:Veitunneler i Troms
Kategori:Veier i Harstad
Kategori:2010 i Norge